Luzonstredet

Luzonstredet (filippinsk: Kipot ng Luzon, standard kinesisk: ; pinyin: Lǚ sòng hǎixiá) er et strede mellom Taiwan og Luzon, den største av øyene på Filippinene. Luzonstredet forbinder Filippinerhavet med Sørkinahavet i det vestlige Stillehavet. Stredet er anslagsvis 250 km bredt.

Batanes og Babuyanøyene ligger i Luzonstredet, og tilhører Filippinene. Stredet er med dette oppdelt i flere mindre kanaler, der Babuyankanalen skiller Luzon fra Babuyanøyene, mens Balintangkanalen i sin tur skiller Babuyanøyene fra Batanes. Mellom Batanes og Taiwan ligger Bashikanalen.

Luzonstredet er viktig for sjøfart og kommunikasjon. Manilagallionen seilte gjennom stredet da Filippinene var spansk koloni; den vanlige trafikk mellom Spania og Filippinene gikk via Mexico i Amerika. 

Mange skip fra Amerika som anløper havner i Øst-Asia, velger ruten gjennom Luzonstredet. Likeledes går viktige undersjøiske kabler for internett og telekommunikasjon til Kina, Hongkong, Taiwan, Japan og Sør-Korea her.

 Referanser 

Kategori:Sund i Asia
Kategori:Stillehavet
Kategori:Filippinenes geografi
Kategori:Taiwans geografi
Kategori:Batanes
Kategori:Cagayan
Kategori:Ilocos Norte
Kategori:Luzon